Mestna občina Kranj, Slovenski trg 1, 4000 Kranj v skladu s 16. členom Odloka o posebni rabi javnih površin v Mestni občini Kranj (Uradni list RS, št. 126/23 in 26/25) objavlja

JAVNO ZBIRANJE PONUDB
za oddajo nepremičnine

1. NAZIV IN SEDEŽ ORGANIZATORJA JAVNEGA ZBIRANJA PONUDB
Mestna občina Kranj, Slovenski trg 1, Kranj, mat.številka: 5874653, ID št. za DDV: SI55789935 (v nadaljevanju: MOK).

Postopek javnega zbiranja ponudb vodi Komisija za vodenje in nadzor postopkov razpolaganja s stvarnim in finančnim premoženjem Mestne občine Kranj, imenovana s sklepom župana št. 478-94/2021-3-406205 z dne 03.10.2023.

2. PREDMET JAVNEGA ZBIRANJA 
Predmet javnega zbiranja ponudb je oddaja javne površine za postavitev ute za peko in prodajo kostanja na naslednjih lokacijah:
1. Slovenski trg, na zemljišču parcelna številka 287/1 k.o. Kranj v izmeri 8 m2 v obdobju od 01.10.2026 do 31.12.2026
2. Poštna ulica, ob mostu čez Kokro, na zemljišču parcelna številka 60 k.o. Kranj v izmeri 8 m2 v obdobju od 01.10.2026 do 08.02.2027.

Ponudnik lahko kandidira za obe lokaciji, vendar morata biti ponudbi ločeni, za vsako lokacijo posebej z vso zahtevano dokumentacijo.

Na obeh lokacijah mora taksni zavezanec postaviti svoji uti, ki morata izpolnjevati naslednje pogoje:
· uta za peko in prodajo kostanja mora biti usklajen s katalogom urbane opreme, ki je objavljen na spletni strani Mestne občine Kranj: https://www.kranj.si/katalog-urbane-opreme-za-staro-mestno-jedro-kranja
· uta mora biti zelene barve, lesene konstrukcije višine 2 m, dolžine 2,5 m in širine 2 m
· ponudnik mora ob uti namestiti najmanj dva koša za odpadke, odpadke redno odstranjevati ter skrbeti za urejenost in čistočo javne površine okrog postavljene ute.

3. IZHODIŠČNA VREDNOST OBČINSKE TAKSE ZA RABO JAVNE POVRŠINE
Na podlagi 19. člena Odloka o posebni rabi javnih površin v Mestni občini Kranj znaša izhodiščna vrednost občinske takse 5 točk/m2 na dan. Višina občinske takse se izračuna tako, da se število točk pomnoži z velikostjo površine v uporabi (v m2), s številom dni uporabe in veljavno vrednostjo točke.
Taksni zavezanec bo javno površino v velikosti 8 m2  uporabljal 131 dni na Slovenskem trgu in  131 dni na Poštni ulici. Vrednost točke znaša 0,30 EUR.

Izračun občinske takse za lokacijo na Slovenskem trgu: 
5 točk x 8 m2 x 131 dni x vrednost točke 0,30 EUR = 1.572,00 EUR

Izračun občinske takse za lokacijo na Poštni ulici: 
5 točk x 8 m2 x 131 dni x vrednost točke 0,30 EUR = 1.572,00 EUR

4. KRITERIJI ZA IZBIRO NAJUGODNEJŠEGA PONUDNIKA
Ponudnik mora vlogi priložiti reference – da je prijavitelj (fizična oseba, pravna oseba ali samostojni podjetnik) že imel prodajno mesto v Mestni občini Kranj ali drugi mestni občini v obdobju 5 let.

Če za posamezno lokacijo posebne rabe javne površine prispe več ponudb, bo Mestna občina Kranj opravila dodatna pogajanja z namenom, da se za Mestno občino Kranj doseže ugodnejša ponudba.

5. POGOJI ZA SODELOVANJE V POSTOPKU JAVNEGA ZBIRANJA PONUDB
Pri javnem zbiranju ponudb lahko sodelujejo fizične osebe, ter pravne osebe in samostojni podjetniki posamezniki s sedežem v RS ali drugi državi članici EU, ki so že imeli prodajno mesto za peko in prodajo kostanja v Mestni občini Kranj ali drugi mestni občini v obdobju 5 let.
Pri javnem zbiranju ponudb ne smejo sodelovati člani komisije ter z njimi povezane osebe (Priloga 1).

Ponudniki morajo oddati popolno in zavezujočo ponudbo z vsemi prilogami OSEBNO  ali PRIPOROČENO po pošti v zaprti ovojnici z oznako: »Ne odpiraj – Ponudba za peko in prodajo kostanja« z oznako lokacije (Slovenski trg ali most čez Kokro) na naslov: Mestna občina Kranj, Slovenski trg 1, 4000 Kranj do vključno 17.09.2026. 
Na zadnji strani ovojnice mora biti obvezno naveden naziv in naslov ponudnika.

Komisija bo upoštevala le popolne prijave, vložene s strani upravičenega ponudnika, prispele do predpisanega roka in oddane v skladu z določili tega razpisa. Prepozno prispele vloge bodo neodprte vrnjene vlagatelju.

Ponudniki morajo ponudbi priložiti:
· pravne osebe dostavijo izpis iz sodnega/poslovnega registra, ki ni starejše od 30 dni,
· samostojni podjetniki dostavijo priglasitveni list RURS-a
· dokazilo od sodišča, da pravna oseba ali samostojni podjetnik ni v postopku prisilne poravnave, stečaju ali likvidacijskemu postopku, ki ni starejše od 30 dni,
· potrdilo davčnega organa, da ima pravna oseba ali samostojni podjetnik poravnane davke, prispevke in druge obvezne dajatve v skladu s predpisi,
· potrdilo Mestne občine Kranj, da ima pravna oseba, samostojni podjetnik oziroma fizična oseba poravnane vse obveznosti do Mestne občine Kranj (za katerega zaprosi najkasneje do dne 08.09.2025 na Oddelku za finance Mestne občine Kranj, kontakt: 04/23 73 175 ali po elektronski pošti: maja.bizjak@kranj.si),
· davčno številko in številko računa pravne osebe, samostojnega podjetnika oziroma fizične osebe z navedbo imena in naslova banke ali druge finančne ustanove,
· reference,
· izjavo o nepovezanosti s člani komisije ter z njimi povezanimi osebami (Priloga 1),
· izjavo o strinjanju s pogoji javnega zbiranja ponudb in o resničnosti podatkov (Priloga 2),
· potrdilo o nakazilu varščine,
· seznam dokumentov oziroma potrdil iz te točke javnega zbiranja ponudb
· ponudbo (Priloga 3).
Varščina: Ponudnik je dolžan plačati varščino za resnost ponudbe v višini 10 odstotkov izhodiščen občinske takse za posamezno lokacijo, in sicer na podračun enotnega zakladniškega računa Mestne občine Kranj, številka 01252-0100006472 sklic na številko odobritve 18 75515-2010003-43060009, z navedbo »Plačilo varščine za javno zbiranje ponudb za peko in prodajo kostanja«. Plačana varščina se izbranemu najugodnejšemu ponudniku poračuna pri plačilu občinske takse na podlagi izdane odločbe. Ostalim ponudnikom bo varščina vrnjena brez obresti najkasneje v roku 8 dni od dneva izbire najugodnejšega ponudnika.

6. DODATNE INFORMACIJE
Dodatne podrobnejše informacije o pogojih javnega zbiranja ponudb in natančnejše podatke o predmetni nepremičnini, dobijo interesenti na MOK, pri kontaktni osebi Zori Černe, elektronska pošta: zora.cerne@kranj.si in bodo skupaj z razpisno dokumentacijo objavljene na interni strani www.kranj.si. 

7. POSTOPEK IZBIRE NAJUGODNEJŠEGA PONUDNIKA
Komisija bo odpirala prispele ponudbe dne 18.09.2026  s pričetkom ob 10.00 uri v prostorih Mestne občine Kranj, Slovenski trg 1, Kranj, soba št. 9. Odpiranje ja javno. Komisija bo na javnem odpiranju preverila, ali je vloga pravočasna in če so izpolnjeni pogoji za sodelovanje iz 5. točke javnega zbiranja ponudb.

Če v postopku javnega zbiranja ponudb v roku ne prispe nobena ponudba oziroma nobena ponudba ni pravočasna ali popolna, ali ne bo dosežena vsaj izhodiščna najemnina za nepremičnino, se šteje, da je bilo javno zbiranje ponudb neuspešno.

Ponudniki, ki izpolnjujejo vse pogoje za sodelovanje v postopku javnega zbiranja ponudb, bodo pisno povabljeni na dodatna pogajanja z namenom, da se za Mestno občino Kranj doseže najugodnejša ponudba. Izbran bo tisti ponudnik, ki bo ponudil najvišji znesek občinske takse.

Izbranemu ponudniku bo izdana odločba, s katero bo dovoljena posebna raba javne površine in odmerjena občinska taksa za uporabo zemljišča v skladu z Odlokom o posebni rabi javne površine  v Mestni občini Kranj. Ostali ponudniki bodo o izbiri obveščeni najkasneje v roku 30 dni po preteku roka za javno zbiranje ponudb.

Mestna občina Kranj si pridržuje pravico, da javno povabilo zaključi z ne izbiro ponudnika.

Številka:  426-77/2026-MOK-1						 Matjaž Rakovec

PRILOGE:
Priloga 1: Izjava o nepovezanosti s člani komisije ter z njimi povezanimi osebami
Priloga 2: Izjava o strinjanju z razpisnimi pogoji in o resničnosti podatkov, navedenih v ponudbi
